
Rīgā

Datums skatāms laika zīmogā
Nr. 				 
Mandātu, ētikas un iesniegumu komisijai



Par deputātes Zandas Kalniņas-Lukaševicas iespējamiem 
Saeimas deputātu ētikas kodeksa pārkāpumiem 

Saskaņā ar Saeimas kārtības ruļļa 179. panta trešo daļu Mandātu, ētikas un iesniegumu komisijai, saņemot deputāta, deputātu grupas vai frakcijas rakstveida iesniegumu, ne vēlāk kā nedēļas laikā, jāierosina Saeimas deputātu ētikas kodeksa pārkāpuma lietu. Frakcija “Stabilitātei!” iesniedz iesniegumu Mandātu, ētikas un iesniegumu komisijai par deputātes Zandas Kalniņas-Lukaševicas (Deputāte) iespējamiem Saeimas deputātu ētikas kodeksa pārkāpumiem Prezidija vārdā Saeimas tribīnē, nolasot steidzamu paziņojumu, kurā tiek apšaubīta, noliegta un pasludināta kā nepatiesas informācijas sniegšana, deputāta Alekseja Rosļikova (Deputāts) 2024. gada 21. novembra Saeimas tribīnē paustā informācija Diplomātiskā un konsulārā dienesta likuma kontekstā.     
Saeimas deputātu ētikas kodeksa 6. pants paredz deputātam morālu atbildību par savu rīcību – šajā gadījumā par runām. Savukārt, Saeimas deputātu ētikas kodeksa 7. pants paredz deputātam publiskos izteikumos izvairīties no vārdiem, žestiem un citādas rīcības, kas var būt aizskaroša. Deputāte 2024. gada 28. novembrī Saeimas tribīnē Prezidija vārdā nolasīja paziņojumu par nepatiesas informācijas sniegšanu, kas izskanējusi debatēs par likumprojektu Diplomātiskā un konsulārā dienesta likumā. Paziņojuma gaitā Deputāte izteicās, citēju: “Deputāts Aleksejs Rosļikovs, debatējot par minēto likumprojektu izplatīja  nepatiesu informāciju. Aleksejs Rosļikovs publiski pauda, ka Amerikas Savienoto valstu vēstniecības konsulārā nodaļa Latvijā pārtrauks savu darbību, pārceļot visu konsulāro darbu uz Stokholmu. Tāpat viņš arī minēja, ka savu darbību it kā izbeigs ASV vēstniecība Kijivā. Deputāta Rosļikova izteikumi no Saeimas tribīnes neatbilst patiesībai. (..) Rosļikova kunga paustie meli sakrīt ar Kremļa vēstījumiem, kas vērsti uz reģionālās drošības destabilizāciju un baiļu sēšanu sabiedrībā”. Pielikumā tiks pievienots paziņojuma ieraksts.
2024. gada 21. novembrī debatēs par likumprojektu Diplomātiskā un konsulārā dienesta likumā Saeimas tribīnē esmu paudis man zināmo informāciju, citēju: “’[..] Piemēram, ko dara citas valstis – Amerikas Savienotās valstis šodien jau ir izlēmusi, ka slēdz Kijivā savu vēstniecību, skaidra lieta, ļoti bīstama situācija, nedrīkst pakļaut draudiem savus cilvēkus, savus diplomātus, skaidrs. Tāpat Amerikas Savienotās valstis ir nolēmušas slēgt daļu  no sava konsulārā dienesta Latvijā, Lietuvā, Igaunijā. No otrā decembra visas vīzas un viss, kas nodarbojas ar lielo konsulāro darbu brauc prom no Latvijas uz Stokholmu, tā ir pilnīgākā taisnība”. Pielikumā tiks pievienots runas ieraksts.
Informēju, ka 2024. gada 21. novembrī no Saeimas tribīnes esmu paudis tikai un vienīgi pārbaudītu informāciju, piemēram, izmantojot ASV vēstniecības Latvijā mājas lapā https://lv.usembassy.gov/lv/ aktuālo informāciju, kur ir publicēts raksts par to, ka no 2024.gada 2.decembra, ASV vēstniecība Stokholmā uzsāks imigrācijas vīzu (Immigrant Visa / IV) noformēšanu Latvijas (kā arī Igaunijas, Somijas un Lietuvas) valstspiederīgajiem un rezidentiem. ASV vēstniecības Igaunijā, Somijā, Latvijā un Lietuvā no 2024.gada 2.decembra vairs nepiedāvās imigrācijas vīzu pakalpojumus. [footnoteRef:1]  [1:  Imigrācijas vīzas. - https://lv.usembassy.gov/lv/visas-lv/immigrant-visas-lv/. – (Sk. 28.11.2024.).] 

Kā arī šā gada 19. novembrī portāls www.tvnet.lv un portāls https://www.tv3.lv/ publicēja rakstu ar skaļu uzrakstu “No decembra ASV vēstniecība Rīgā neizsniegs imigrācijas vīzas”, kuros publicēta identiska informācija par to, ka no šā gada 2. decembra ASV vēstniecība Rīgā neizsniegs imigrācijas vīzas un saskaņā ar ASV Valsts Departamenta lēmumu imigrācijas vīzu pieprasījumus personām no Latvijas izskatīs ASV vēstniecība Stokholmā.[footnoteRef:2] [footnoteRef:3] [2:  No decembra ASV vēstniecība Rīgā neizsniegs imigrācijas vīzas. - https://www.tvnet.lv/8137611/no-decembra-asv-vestnieciba-riga-neizsniegs-imigracijas-vizas. – (Sk. 28.11.2024.). ]  [3:  No decembra ASV vēstniecība Rīgā neizsniegs imigrācijas vīzas. - https://zinas.tv3.lv/latvija/no-decembra-asv-vestnieciba-riga-neizsniegs-imigracijas-vizas/. – (Sk. 28.11.2024.). ] 

Papildus Latvijas sabiedriskais medijs LSM.lv https://www.lsm.lv/ šā gada 20. novembrī nāca klajā ar ne mazāk  skaļu uzrakstu “Krievijas masveida uzbrukuma draudu dēļ slēdz ASV vēstniecību Kijivā”, kur tika norādīts, ka, citēju: “ASV diplomātiskā pārstāvniecība Kijivā šorīt izplatīja rakstisku paziņojumu, ka ir saņemta "specifiska informācija par iespējamu nopietnu gaisa uzbrukumu" Kijivai. Tāpēc piesardzības nolūkā vēstniecība šodien nestrādās, bet vēstniecības darbinieki ir instruēti palikt mājās.(..) ASV vēstniecības piemēram trešdien sekojušas arī Grieķija, Itālija un Spānija, pārtraucot savu vēstniecību darbu.” [footnoteRef:4] [4:  Krievijas masveida uzbrukuma draudu dēļ slēdz ASV vēstniecību Kijivā. - https://www.lsm.lv/raksts/zinas/arzemes/20.11.2024-krievijas-masveida-uzbrukuma-draudu-del-sledz-asv-vestniecibu-kijiva.a577116/. – (Sk. 28.11.2024.).

] 

2024. gada 28. novembrī, Saeimas sēdes laikā, Saskaņā ar Saeimas kārtības ruļļa 67. panta pirmo daļu frakcija “Stabilitātei!” sagatavoja un pl.11:02 iesniedza Prezidijam rakstveida pieteikumu Nr. 142.2.8/5-79-14/24, norādot par ko tiks sniegts steidzams paziņojums, ar lūgumu dot vārdu Aleksejam Rosļikovam. Saskaņā ar Saeimas kārtības ruļļa 67. panta pirmās daļas otro teikumu, par to, vai dot vārdu steidzamam paziņojumam, lemj sēdes vadītājs un Saeimas sēdes noslēgumā pl.13:06 Saeimas priekšsēdētāja paziņoja, citēju: “Izmantojot savas tiesības, Saeimas kārtības ruļļa 66. panta pirmajā daļā noteikto un, ņemot vērā, ka esam saņēmuši... Saeimas Prezidijs ir saņēmis 14. Saeimas frakcijas “Stabilitātei!” priekšsēdētāja Alekseja Rosļikova iesniegumu par paziņojumu, bet tajā nav norādīts... iesniegtajā pieteikumā nav norādīts, par ko paziņojums tiks sniegts, vārds steidzama paziņojuma nolasīšanai netiek dots.”
Uzskatu, ka Deputāte ir apzināti sagrozījusi manu izteikto runu 2024. gada 21. novembrī, debatējot par likumprojektu Diplomātiskā un konsulārā dienesta likumā, kā arī uzskatu, ka Deputāte, ieņemot augstu amatu Saeimas Prezidijā un izmantojot savu stāvokli, apzināti nodarīja kaitējumu manai reputācijai. Ņemot vērā Deputātes publiska steidzama paziņojuma autoritāru ietekmi, sabiedriskie masu mediji kultivēja šo paziņojumu sabiedrībā, kā rezultātā uzskatu, ka manai, kā tautas vēlēta deputāta un frakcijas priekšsēdētāja reputācijai tika  nodarīts kaitējums bez iespējas saskaņā ar Saeimas kārtības ruļļa 67. pantu Saeimas sēdes laikā runāt ārpus darba kārtības steidzama paziņojuma nolasīšanai.

Ņemot vērā to, ka šā gada 28. novembrī, kārtējās Saeimas sēdes laikā, Deputāte publiski apšaubīja, noliedza, pasludināja manis izteikto informāciju par nepatiesu un meliem, kas sakrīt ar Kremļa vēstījumiem, lūdzu Mandātu, ētikas un iesniegumu komisijai rūpīgi izvērtēt Deputāta runu saskaņā ar Saeimas deputātu ētikas kodeksa 6. pantu un 7. pantu un lūgt Deputāti publiski atsaukt savu paziņojumu. 


Pielikumā: 
1. ASV vēstniecības Latvijā mājas lapas raksta par Imigrācijas vīzām izdruka uz divām lapas pusēm;
2. Latvijas sabiedriskā medija LSM.lv 20. novembra publikācijas raksts ar nosaukumu “Krievijas masveida uzbrukuma draudu dēļ slēdz ASV vēstniecību Kijivā” uz trīs lapas pusēm;
3. Ziņu portāla TVNET 19. novembra publikācijas raksts ar nosaukumu “No decembra ASV vēstniecība Rīgā neizsniegs imigrācijas vīzas” uz divām lapas pusēm;
4. Ziņu portāla TV3.lv 19. novembra publikācijas raksts ar nosaukumu “No decembra ASV vēstniecība Rīgā neizsniegs imigrācijas vīzas” uz divām lapas pusēm;
5. Saeimas priekšsēdētājas biedres Zandas Kalniņas-Lukaševicas 2024. gada 28. novembra paziņojuma ieraksts:


6. Deputāta Alekseja Rosļikova 2024. gada 21. novembra Saeimas tribīnē paustās informācijas, Diplomātiskā un konsulārā dienesta likuma kontekstā, ieraksts:


            

Cieņā 
14. Saeimas 
frakcijas “Stabilitātei!” 
deputāts Aleksejs Rosļikovs

* Šis dokuments ir elektroniski parakstīts ar drošu elektronisko parakstu un satur laika zīmogu

  ASV vēstniecība Latvijā          Ziņas un jaunumi     Imigrācijas vīzas   Mājas lapa   |   Vīzas   |   Imigrācijas vīzas   No 2024.gada 2.decembra,   ASV vēstniecība Stokholmā   uzsāks imigrācijas vīzu  (Immigrant Visa / IV) noformēšanu Latvijas (kā arī Igaunijas, Somijas un Lietuvas)  valstspied erīgajiem un rezidentiem. ASV vēstniecības Igaunijā, Somijā, Latvijā un  Lietuvā no 2024.gada 2.decembra vairs nepiedāvās imigrācijas vīzu pakalpojumus.  Ja jūsu imigrācijas vīzas intervija jau notika ASV vēstniecībā Rīgā, tad ASV  vēstniecība Rīgā tupinās li etvedību jūsu lietā, līdz tā tiks noslēgta.    ASV vēstniecība  Rīgā turpinās piedāvāt visus citus konsulāros pakalpojumus, piemēram,  pakalpojumus ASV pilsoņiem, ASV pasu izsniegšanas pakalpojumus, ASV pilsoņu  bērnu piedzimšanas reģistrēšanu,    kā arī neimigrā cijas vīzu  pakalpojumus.    Imigrācijas vīzas ir paredzētas tikai tām personām, kas vēlas  pastāvīgi dzīvot Amerikas Savienotajās Valstīs. ASV vēstniecība Rīgā turpinās  neimigrācijas vīzu noformēšanu Latvijas Republikas valstspiederīgaām personām un  rezidenti em, kas vēlas uz laiku apmeklēt ASV tūrisma, darba vai studiju nolūkos.   Lai  ieplānotu vizīti neimigrācijas vīzas noformēšanai, noklikšķiniet šeit .    Šāda konsulāro  pakalpojumu konsolidācija samazinās globālo imigrācijas lietu izskatīšanas laiku un  nodrošinās efektīvākus un konsekventākus pakalpojumus vīzu pieprasītājiem     visos  konsulārajos dienestos. ASV vēstniecība Stokholmā šobrīd jau izskata imigrācijas  lietas no Dānijas un Norvēģijas iedzīvotājiem, un tai ir pieredze, personāls un  zināšanas, lai palielinātu darba slodzi, izskatot pieprasījumus no papildus četru valsu   iedzīvotājiem, vienlaikus saglabājot īsu pieprasījumu izskatīšanas gaidīšanas laiku.   Ja jums ir jautājumi par savu imigrācijas lietu,   aicinām   sazināties ar Nacionālo  vīzu centru ( National Visa Center / NVC )   , aizpildot publiski pieejamo iesnieguma  anketu.   Ja jūsu imigrācijas vīzas intervija jau notika ASV vēstniecībā Rīgā, un no jums  netika pieprasīti papildus dokumenti,   ASV vēstniec ība Rīgā ar jums sazināsies,  tiklīdz būs iespējams jūsu lietu noslēgt.   Ja jūsu imigrācijas vīzas intervija jau notika ASV vēstniecībā Rīgā, un jums  vēstniecībai jāuzrāda papildus dokumenti,   jums šie dokumenti jāiesniedz ASV  vēstniecībā Rīgā     pēc iespējas ā trāk, lai vēstniecībai būtu iespējams turpināt jūsu lietas  izskatīšanu.   Ja jūsu imigrācijas iesniegums (petīcija) vēl atrodas izskatīšanā ASV Pilsonības  un imigrācijas dienestā ( U.S. Citizenship and Immigration Services  /USCIS ),   aicinām sekot savas petīcij as statusam   USCIS vietnē   vai noskaidrot, zvanot  pa tālruni 1 - 800 - 375 - 5283 vai 1 - 800 - 375 - 5283.   Lūdzam apmeklēt   ASV vēstniecības S tokholmā tīmekļa   vietni vai sazināties ar ASV  vēstniecību Stokholmā,   izmantojot e - pastu .   Personai, kura vēlas emigrēt uz Amerikas Savienotaj ām Valstīm, pirms imigrācijas  vīzas pieprasīšanas parasti ir jāsaņem ASV Pilsonības un imigrācijas dienesta  (USCIS) apstiprināta petīcija. Petīciju ASV Pilsonības un imigrācijas dienestam 

Krievijas masveida uzbrukuma draudu dēļ slēdz ASV vēstniecību Kijivā   Dalīties:     ASV vēstniecība Kijivā.   REUTERS, Sergiy Karazy   20. novembris, 12:25   Papildināts 20. novembrī, 20:11   Pasaulē   Autori:   Uldis Ķezberis   (Latvijas Radio ārzemju ziņu žurnālists) ,   Kristaps  Vanags   (L TV Ziņu dienesta korespondents) ,   Rihards Millers   (Latvijas Radio ārzemju  ziņu žurnālists)   Bažu dēļ par plašu gaisa uzbrukumu Ukrainas galvaspilsētai Kijivai trešdien  bija slēgta Amerikas Savienoto  Valstu (ASV) vēstniecība. Latvijas vēstniecība  strādās, bet tiks rūpīgi sekots drošības situācijai Kijivā.   Krievijas masveida uzbrukuma draudu dēļ slēdz ASV vēstniecību Kijivā   00:00 / 00:00   Lejuplādēt   ASV diplomātiskā pārstāvniecība Kijivā šorīt izplatīja rakstisku paziņojumu, ka ir  saņemta "specifiska informācija par iespējamu nopietnu gaisa uzbrukumu" Kijivai.  Tāpēc piesardzības nolūkā vēstniecība šodien nestrādās, bet vēstniecības d arbinieki ir  instruēti palikt mājās.   Vēstniecība aicināja Kijivā esošos ASV pilsoņus būt gataviem nekavējoties  patverties gaisa trauksmes gadījumā.   Nekādus sīkākus paskaidrojumus  vēstniecība nesniedza.   Šī nav pirmā reize, kad ASV vēstniecība brīdina par ie spējamu plašu uzbrukumu  Kijivai. Līdzīgi paziņojumi izskanēja arī janvāra sākumā un augustā īsi pirms  Krievijas īstenotiem masveidīgiem raķešu un dronu uzbrukumiem Ukrainas  galvaspilsētai.   ASV vēstniecības piemēram trešdien sekojušas arī Grieķija, Itālija  un Spānija,  pārtraucot savu vēstniecību darbu. Šādi piesardzības pasākumi skaidrojami ar ASV  doto atļauju Ukrainai izmantot tās piegādātās tālas darbības rādiusa raķetes  triecieniem Krievijas teritorijā.   Latvijas vēstniecība līdzīgi citām Eiropas Savienība s valstu vēstniecībām darbu Kijivā  turpina. LTV raidījums "Panorāma" sazinājās ar Latvijas vēstnieku Ukrainā Ilgvaru 

No decembra ASV vēstniecība Rīgā  neizsniegs imigrācijas vīzas   (8)     TVNET / LETA     2024. gada 19. novembris 10:33       No 2.decembra ASV vēstniecība Rīgā neizsniegs imigrācijas vīzas,  liecina informācija vēstniecības tīmekļvietnē.     Skaidrojumā norādīts, ka  saskaņā ar ASV Valsts Departamenta lēmumu,  imigrācijas vīzu pieprasījumus personām no Latvijas izskatīs ASV vēstniecība  Stokholmā.     Tas attiecas uz tuvas radniecības un ģimenes apvienošanas lietām, "K"  kategorijas lietām no ASV pilsoņu līgavām vai līgavaiņ iem, "V92" un "V93"  kategorijas lietām no bēgļu piederīgajiem un imigrācijas loterijas lietām jeb "DV"  vīzas kategoriju.     Ja imigrācijas vīzas intervija ir jau notikusi ASV vēstniecībā Rīgā, tad ASV  vēstniecība Rīgā tupinās lietvedību personas lietā, līdz  tā tiks noslēgta.     Tāpat vēstniecības tīmekļvietnē uzsvērts, ka personai, kura vēlas emigrēt uz ASV,  pirms imigrācijas vīzas pieprasīšanas parasti ir jāsaņem ASV Pilsonības un  imigrācijas dienesta (USCIS) apstiprināta petīcija.  

No decembra ASV vēstniecība Rīgā neizsniegs imigrācijas vīzas   No 2. decembra ASV vēstniecība Rīgā neizsniegs imigrācijas vīzas, liecina  informācija vēstniecības tīmekļvietnē.   FOTO: LITA KRONE, LETA   19. novembrī 10:38     LETA   Skaidrojumā norādīts, ka  saskaņā ar ASV Valsts Departamenta lēmumu imigrācijas  vīzu pieprasījumus personām no Latvijas izskatīs ASV vēstniecība Stokholmā.   Jaunākais     Tas attiecas uz tuvas radniecības un ģimenes apvienošanas lietām, “K” kategorijas  lietām no ASV pilsoņu līgavām vai   līgavaiņiem, “V92” un “V93” kategorijas lietām  no bēgļu piederīgajiem un imigrācijas loterijas lietām jeb “DV” vīzas kategoriju.   Ja imigrācijas vīzas intervija ir jau notikusi ASV vēstniecībā Rīgā, ASV vēstniecība  Rīgā tupinās lietvedību personas lietā, l īdz tā tiks noslēgta.   Tāpat vēstniecības tīmekļvietnē uzsvērts, ka personai, kura vēlas emigrēt uz ASV,  pirms imigrācijas vīzas pieprasīšanas parasti ir jāsaņem ASV Pilsonības un  imigrācijas dienesta (USCIS) apstiprināta petīcija.   Petīciju ASV Pilsonības u n imigrācijas dienestam iesniedz vai nu kvalificēts  radinieks, vai arī iespējamais darba devējs. Detalizētāka informācija par imigrācijas  petīcijas iesniegšanu ir pieejama USCIS tīmekļa vietnē.   Persona, par kuru ir apstiprināta petīcija un kuras prioritāte s datumam ir pienākusi  rinda, ir tiesīga pieprasīt imigrācijas vai “K” kategorijas neimigrācijas vīzu.  

